Cuneiform Tablet BIN 6 11 (NBC 3658)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma lá-ma-sí-ma 9 TÚG.ḪI.A ku-lu-ma-a na-áš-a-ku-um 3 TÚG.ḪI.A i-dí-sú-en₆ na-áš-a-kum e-lá TÚG.ḪI.A lá-qá-a-am lá i-mu-a i-dí-sú-en₆ 5 TÚG.ḪI.A lá-qá-a-am lá i-mu-a mì-šu ša ta-áš-ta-na-pá-ra-ni um-ma a-ta-ma TÚG.ḪI.A ša tù-uš-té-né-bi-li-ni lá dam-qú ma-nu-um za-ak-ru-um ša i-na É-bé-tí-kà wa-áš-bu-ni-ma i-lá-ku-ma ma-aḫ-ri-šu TÚG.ḪI.A ú-nu-ḫu-ni a-na-ku a-šu-mì i-na ḫa-ra-an ḫa-ra-ma KÙ.BABBAR 10 GÍN É-bé-tí-kà li-im-qú-tám TÚG.ḪI.A uš-té-kà-ap-ma e-pá-aš-ma ú-šé-ba-lá-kum